./data/phi0914/phi00141/phi0914.phi00141.perseus-lat1.xml
Titus Livius (Livy)
Iunius consul ex Histria comitiorum causa Romam venit   eum cum in senatu fatigassent interrogationibus       tribuni plebis Papirius et Licinius de iis, quae in Histria essent acta, in       contionem quoque produxerunt   ad quae cum consul se dies non plus       undecim in ea provincia fuisse  responderet, quae se absente acta essent, se quoque, ut illos, fama       comperta habere,  exsequebantur deinde       quaerentes, quid ita non potius A Manlius Romam venisset, ut rationem redderet populo Romano, cur ex Gallia       provincia, quam sortitus esset, in Histriam transisset?  quando id bellum senatus decrevisset, quando [id       bellum] populus Romanus iussisset? at hercule privato quidem consilio bellum       susceptum esse, sed gestum prudenter fortiterque   immo utrum susceptum sit nequius an inconsultius gestum, dici non       posse  stationes duas necopinantes ab Histris oppressas, castra Romana capta,       quod peditum, quod equitum in castris fuerit  caesum;                ceteros inermes fusosque, ante omnes consulem ipsum, ad mare ac naves       fugisse  privatum rationem redditurum earum rerum esse, quoniam consul       noluisset